CELEX: 32018D1135
Language: hr
Date: 2018-08-10 00:00:00
Title: Provedbena odluka Komisije (EU) 2018/1135 оd 10. kolovoza 2018. o utvrđivanju vrste, oblika i učestalosti dostavljanja podataka koje države članice trebaju staviti na raspolaganje za potrebe izvješćivanja o provedbi Direktive 2010/75/EU Europskog parlamenta i Vijeća o industrijskim emisijama (priopćeno pod brojem dokumenta C(2018) 5009) (tekst značajan za EGP.)

14.8.2018   
               
               
                  HR
               
               
                  Službeni list Europske unije
               
               
                  L 205/40
               
            
         PROVEDBENA ODLUKA KOMISIJE (EU) 2018/1135
         оd 10. kolovoza 2018.
         o utvrđivanju vrste, oblika i učestalosti dostavljanja podataka koje države članice trebaju staviti na raspolaganje za potrebe izvješćivanja o provedbi Direktive 2010/75/EU Europskog parlamenta i Vijeća o industrijskim emisijama
         
            
               (priopćeno pod brojem dokumenta C(2018) 5009)
            
         
         (tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (1), a posebno njezin članak 72., stavak 2.,
         budući da:
         
                     (1)
                  
                  
                     Provedbenom odlukom Komisije 2012/795/EU (2) utvrđene su obveze država članica u pogledu izvješćivanja o provedbi Direktive 2010/75/EU u razdoblju od 2013. do 2016. Ta Odluka više nema vremenskih učinaka i trebalo bi je staviti izvan snage.
                  
               
                     (2)
                  
                  
                     Trebalo bi utvrditi vrstu, oblik i učestalost podataka koji se odnose na godine od 2017. nadalje koje države članice trebaju staviti na raspolaganje.
                  
               
                     (3)
                  
                  
                     U skladu s člankom 72. stavkom 1. Direktive 2010/75/EU države članice dužne su dostaviti podatke o provedbi te Direktive, o reprezentativnim podacima o emisijama i ostalim oblicima onečišćenja, o graničnim vrijednostima emisije, o primjeni najboljih raspoloživih tehnika u skladu s člancima 14. i 15. te Direktive, osobito o odobravanju izuzeća u skladu s njezinim člankom 15. stavkom 4.
                  
               
                     (4)
                  
                  
                     Osim toga, od država članica zahtijeva se da u izvješća dostavljena u skladu s člankom 72. Direktive 2010/75/EU uključe podatke utvrđene člankom 51. stavkom 4., člankom 55. stavkom 2. i člankom 59. stavcima 1., 2. i 3. te Direktive.
                  
               
                     (5)
                  
                  
                     U skladu s člankom 72. stavkom 1. Direktive 2010/75/EU države članice moraju osigurati dostupnost podataka u elektroničkom obliku koristeći se alatom za izvješćivanje koji je Komisija predvidjela za tu svrhu.
                  
               
                     (6)
                  
                  
                     U okviru Direktive 2010/75/EU zahtijeva se da svako postrojenje obuhvaćeno poglavljem II. ima pojedinačnu dozvolu za rad. Uvjeti dozvole moraju se temeljiti na učincima na okoliš koje to postrojenje može imati, uzimajući u obzir njegove tehničke značajke, vanjske čimbenike zajedno s lokalnim uvjetima i primjenu najboljih raspoloživih tehnika. Konkretno, dozvolama se utvrđuju uvjeti za granične vrijednosti emisija, praćenje emisija i procjenu poštovanja zahtjeva, koji su specifični za svako pojedinačno postrojenje. Uvjeti dozvole moraju se periodično razmatrati i prema potrebi ažurirati, posebice u slučajevima kada su objavljeni novi zaključci o najboljim raspoloživim tehnikama („zaključci o NRT-u”) za glavne aktivnosti postrojenja, u skladu s člankom 21. stavkom 3. Direktive 2010/75/EU. Najučinkovitiji način izvješćivanja o provedbi Direktive 2010/75 je pružanje relevantnih podataka za svako pojedinačno postrojenje, čime će se na sve sektore proširiti pristupi koji se primjenjuju u Modulima 2 i 3 Provedbene odluke 2012/795/EU.
                  
               
                     (7)
                  
                  
                     Veliki uređaji za loženje i postrojenja za spaljivanje i suspaljivanje otpada obuhvaćeni su posebnim odredbama u poglavljima III. i IV. Direktive 2010/75/EU. Za ta postrojenja države članice trebale bi dodatno pružiti podatke o provedbi privremenih izuzeća i zaštitnih mjera za kontrolu emisija kako je navedeno u člancima od 32. do 35. i članku 46. stavku 2. Direktive 2010/75/EU. Za postrojenja za spaljivanje otpada i postrojenja za suspaljivanje otpada kapaciteta manjeg od dvije tone na sat u članku 55. stavku 3. te Direktive od država članica zahtijeva se da popis postrojenja stave na uvid javnosti. Komisiji bi se trebali dostaviti podaci o objavi tog popisa kako bi joj se omogućilo da prati provedbu Direktive u tim manjim postrojenjima.
                  
               
                     (8)
                  
                  
                     U skladu s člankom 72. stavkom 1. Direktive 2010/75/EU države članice moraju također izvješćivati o reprezentativnim podacima o emisijama i ostalim oblicima onečišćenja. Kako bi se smanjila nepotrebna administrativna opterećenja, države članice trebale bi pružiti podatke o mjestu na kojem su dostupni podaci o praćenju emisija u skladu s člankom 24. stavkom 3. točkom (b) Direktive 2010/75/EU te navesti poveznicu na podatke o emisijama o kojima se izvješćuje u skladu s Uredbom (EZ) br. 166/2006 Europskog parlamenta i Vijeća (3). U okviru te Uredbe od država članica zahtijeva se da dostavljaju godišnje podatke o, među ostalim, prenošenju otpada i otpuštanjima onečišćujućih tvari u zrak, vodu i tlo u skladu s njezinim Prilogom II., čime su obuhvaćene sve onečišćujuće tvari navedene u Prilogu II. Direktivi 2010/75/EU. Sva „postrojenja” obuhvaćena Direktivom 2010/75/EU istodobno su povezana ili se preklapaju s „pogonom” obuhvaćenim tom Uredbom. Podaci koji se dostavljaju u skladu s Uredbom (EZ) br. 166/2006 stoga su reprezentativni podaci o emisijama i ostalim oblicima onečišćenja u smislu članka 72. stavka 1. Direktive 2010/75/EU.
                  
               
                     (9)
                  
                  
                     Poveznicu na izvješća o emisijama u skladu s Uredbom (EZ) br. 166/2006 trebalo bi izraditi uporabom postojećih prostornih podataka kojima upravljaju države članice u skladu s člankom 4. stavkom 1. Direktive 2007/2/EZ Europskog parlamenta i Vijeća (4) i točkom 8. Priloga III. toj Direktivi. U okviru modela podataka utvrđenog Uredbom Komisije (EU) br. 1089/2010 (5) državama članicama i Komisiji omogućuje se povezivanje „postrojenja”, velikih uređaja za loženje i postrojenja za spaljivanje ili suspaljivanje otpada s „pogonom” u smislu članka 2. stavka 4. Uredbe (EZ) br. 166/2006. Izvješćivanje o prostornim podacima za postrojenja, velike uređaje za loženje i postrojenja za spaljivanje ili suspaljivanje otpada umjesto dostavljanja detaljnih izvješća o emisijama iz postrojenja u ovom je kontekstu samo druga „vrsta” izvješćivanja u smislu članka 72. stavka 2. Direktive 2010/75/EU. To uključuje prilagodbu modela INSPIRE specifičnim potrebama izvješćivanja povezanima sa zahtjevima u članku 72. stavku 1. Direktive 2010/75/EU, čime će se učiniti obveznima neki elementi prostornih podataka koji su neobavezni prema Uredbi (EU) br. 1089/2010.
                  
               
                     (10)
                  
                  
                     Za postrojenja i aktivnosti u kojima se upotrebljavaju organska otapala koja nisu obuhvaćena poglavljem II. Direktive 2010/75/EU i stoga ne podliježu nužno dozvoli za to specifično postrojenje države članice trebale bi pružiti podatke o ukupnom broju postrojenja i o broju postrojenja koja primjenjuju shemu smanjivanja emisija u skladu s člankom 59. stavkom 1. točkom (b) te Direktive, ili koja su izuzeta u skladu sa stavkom 2. ili 3. njezina članka 59. Komisija će time dobiti uvid u moguće utjecaje na provedbu Direktive 2010/75/EU i u razmjere tih utjecaja.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Odbora osnovanog na temelju članka 75. stavka 1. Direktive 2010/75/EU,
                  
               DONIJELA JE OVU ODLUKU:
         
            Članak 1.
            Za postrojenja obuhvaćena poglavljima II., III. i IV. Direktive 2010/75/EU, uz iznimku postrojenja za spaljivanje otpada i postrojenja za suspaljivanje otpada nazivnog kapaciteta manjeg od dvije tone na sat, države članice moraju za svako obuhvaćeno postrojenje Komisiji staviti na raspolaganje podatke navedene u Prilogu I. u obliku utvrđenom tim Prilogom.
            Za postrojenja za spaljivanje otpada i postrojenja za suspaljivanje otpada nazivnog kapaciteta manjeg od dvije tone na sat i za postrojenja obuhvaćena poglavljem V. Direktive 2010/75/EU države članice stavit će Komisiji na raspolaganje podatke navedene u Prilogu II. u obliku utvrđenom tim Prilogom.
            Države članice dostavljaju podatke navedene u prilozima I. i II. koristeći se usklađenim alatom za elektroničko izvješćivanje koji je Komisija predvidjela za tu svrhu.
         
         
            Članak 2.
            Podaci navedeni u Prilogu I. prvi se put podnose za izvještajnu godinu 2017., osim ako je u tom Prilogu drugačije navedeno. Za tu izvještajnu godinu podaci se dostavljaju najkasnije do 30. lipnja 2019. Za buduće izvještajne godine podaci navedeni u Prilogu I. dostavljaju se svake godine u roku od devet mjeseci od završetka izvještajne godine.
            Podaci navedeni u Prilogu II. prvi se put dostavljaju za izvještajne godine 2017. i 2018. Za te se izvještajne godine podaci dostavljaju najkasnije do 30. rujna 2019. Za buduće izvještajne godine podaci navedeni u Prilogu II. dostavljaju se svake tri godine u roku od devet mjeseci od završetka zadnje od tih godina izvješćivanja.
            Ova je Odluka upućena državama članicama.
         
         
            Sastavljeno u Bruxellesu 10. kolovoza 2018.
            
               
                  Za Komisiju
               
               Karmenu VELLA
               
                  Član Komisije
               
            
         
         
            (1)  SL L 334, 17.12.2010., str. 17.
         
         
            (2)  Provedbena odluka Komisije 2012/795/EU od 12. prosinca 2012. o utvrđivanju vrste, oblika i učestalosti dostavljanja informacija koje države članice trebaju staviti na raspolaganje za potrebe izvješćivanja o provedbi Direktive 2010/75/EU Europskog parlamenta i Vijeća o industrijskim emisijama (SL L 349, 19.12.2012., str. 57.).
         
            (3)  Uredba (EZ) br. 166/2006 Europskog parlamenta i Vijeća od 18. siječnja 2006. o uspostavi Europskog registra ispuštanja i prijenosa onečišćujućih tvari te izmjeni direktiva Vijeća 91/689/EEZ i 96/61/EZ (SL L 33, 4.2.2006., str. 1.).
         
            (4)  Direktiva 2007/2/EZ Europskog parlamenta i Vijeća od 14. ožujka 2007. o uspostavljanju infrastrukture za prostorne informacije u Europskoj zajednici (INSPIRE) (SL L 108, 25.4.2007., str. 1.).
         
            (5)  Uredba Komisije (EU) br. 1089/2010 od 23. studenoga 2010. o provedbi Direktive 2007/2/EZ Europskog parlamenta i Vijeća o međuoperativnosti skupova prostornih podataka i usluga u vezi s prostornim podacima (SL L 323, 8.12.2010., str. 11.).
      
      
         
            PRILOG I.
            
               Podaci o postrojenjima i uređajima obuhvaćenima poglavljima II., III. i IV. Direktive 2010/75/EU (uz iznimku postrojenja za spaljivanje otpada i postrojenja za suspaljivanje otpada nazivnog kapaciteta manjeg od 2 tone na sat)
            
            Napomena: Države članice mogu naznačiti podatke koje smatraju povjerljivima i navesti razloge za koje smatraju da sprečavaju Komisiju da ih javno objavi.
            
                        
                                    1.1.
                                 
                                 
                                    Kontekstualne informacije
                                 
                              
                  
                        Vrsta
                     
                     
                        Oblik
                     
                  
                        
                                    1.1.1.
                                 
                                 
                                    Oznaka države
                                 
                              
                     
                        Identifikacijska oznaka države u kojoj se nalaze predmetna postrojenja i dijelovi postrojenja.
                     
                  
                        
                                    1.1.2.
                                 
                                 
                                    Izvještajna godina
                                 
                              
                     
                        Kalendarska godina na koju se odnose izvješća.
                     
                  
               
            
                        
                                    1.2.
                                 
                                 
                                    Podaci o svim postrojenjima obuhvaćenima poglavljem II. Direktive 2010/75/EU
                                 
                              
                  
                        Vrsta
                     
                     
                        Oblik
                     
                  
                        
                                    1.2.1.
                                 
                                 
                                    inspireId
                                 
                              
                     
                        Jedinstvena identifikacijska oznaka postrojenja u skladu sa zahtjevima iz Direktive 2007/2/EZ.
                     
                  
                        
                                    1.2.2.
                                 
                                 
                                    thematicId (1)
                                    
                                 
                              
                     
                        Tematska identifikacijska oznaka objekta.
                     
                  
                        
                                    1.2.3.
                                 
                                 
                                    pointGeometry
                                 
                              
                     
                        Geografska širina i dužina (koordinate približne lokacije središta postrojenja) izražene u odnosu na referentni koordinatni sustav ETRS89 (2D) -EPSG:4258 zaokružene na pet decimalnih mjesta.
                     
                  
                        
                                    1.2.4.
                                 
                                 
                                    Naziv postrojenja
                                 
                              
                     
                        Službeni naziv, ime ili konvencionalni naziv postrojenja.
                     
                  
                        
                                    1.2.5.
                                 
                                 
                                    Stanje
                                 
                              
                     
                        Radno stanje postrojenja.
                     
                  
                        
                                    1.2.6.
                                 
                                 
                                    Nadležno tijelo
                                 
                              
                     
                        Za aktivnosti iz Priloga I. Direktivi 2010/75/EU, naziv i podaci za kontakt:
                        
                                    (a)
                                 
                                 
                                    nadležnog/nadležnih tijela koja su odgovorna za izdavanje dozvola u skladu s poglavljem II. te Direktive
                                 
                              
                                    (b)
                                 
                                 
                                    nadležnog/nadležnih tijela koja su odgovorna za inspekcije u skladu s poglavljem II. te Direktive.
                                 
                              
                  
                        
                                    1.2.7.
                                 
                                 
                                    Aktivnosti koje se provode
                                 
                              
                     
                        Utvrđivanje svih aktivnosti obuhvaćenih Prilogom I. Direktivi 2010/75/EU koje se provode u postrojenju.
                     
                  
                        
                                    1.2.8.
                                 
                                 
                                    Zaključci o NRT-u
                                 
                              
                     
                        Od izvještajne godine 2018., oznaka svih provedbenih odluka Komisije o zaključcima o NRT-u koje se primjenjuju na bilo koju od aktivnosti koje se provode u postrojenju.
                     
                  
                        
                                    1.2.9.
                                 
                                 
                                    Druga relevantna poglavlja Direktive 2010/75/EU
                                 
                              
                     
                        Oznaka poglavlja Direktive 2010/75/EU koja se primjenjuju na postrojenje (ili njegov dio).
                     
                  
                        
                                    1.2.10.
                                 
                                 
                                    Podneseno temeljno izvješće
                                 
                              
                     
                        Naznaka je li nadležnom tijelu podneseno temeljno izvješće u skladu s člankom 22. stavkom 2. Direktive 2010/75/EU.
                     
                  
                        
                                    1.2.11.
                                 
                                 
                                    Izdana dozvola
                                 
                              
                     
                        
                                    (a)
                                 
                                 
                                    Naznaka je li izdana dozvola za rad postrojenja u skladu s člankom 5. Direktive 2010/75/EU;
                                 
                              
                                    (b)
                                 
                                 
                                    URL adresa/adrese na kojoj/kojima je dozvola javno dostupna;
                                 
                              
                                    (c)
                                 
                                 
                                    od izvještajne godine 2018., ako nije izdana dozvola u skladu s člankom 5. Direktive 2010/75/EU, opis poduzetih provedbenih mjera.
                                 
                              
                  
                        
                                    1.2.12.
                                 
                                 
                                    Ponovno razmatranje uvjeta dozvole
                                 
                              
                     
                        
                                    (a)
                                 
                                 
                                    Naznaka jesu li uvjeti dozvole ponovno razmotreni u skladu s člankom 21. stavkom 3. te Direktive;
                                 
                              
                                    (b)
                                 
                                 
                                    ako je primjenjivo, datum kad su uvjeti dozvole ažurirani u skladu s člankom 21. stavkom 3. Direktive 2010/75/EU.
                                 
                              
                  
                        
                                    1.2.13.
                                 
                                 
                                    Izuzeća od NRT-a na temelju članka 15. stavka 4. Direktive 2010/75/EU
                                 
                              
                     
                        Za postrojenja u kojima su uvjeti dozvole ponovno razmotreni u skladu s člankom 21. stavkom 3. te Direktive, naznaka je li odobreno izuzeće u skladu s člankom 15. stavkom 4.
                        Od izvještajne godine 2018. u slučajevima kad je odobreno izuzeće, navode se sljedeći podaci:
                        
                                    (a)
                                 
                                 
                                    URL adresa na kojoj su objavljeni posebni razlozi za izuzeće, u skladu s člankom 24. stavkom 2. točkom (f) Direktive 2010/75/EU;
                                 
                              
                                    (b)
                                 
                                 
                                    provedbene odluke Komisije o zaključcima o NRT-u na temelju kojih je izuzeće odobreno;
                                 
                              
                                    (c)
                                 
                                 
                                    razine emisija povezane s NRT-om na temelju kojih je izuzeće odobreno;
                                 
                              
                                    (d)
                                 
                                 
                                    ako je primjenjivo, trajanje izuzeća.
                                 
                              
                  
                        
                                    1.2.14.
                                 
                                 
                                    Stroži uvjeti dozvole
                                 
                              
                     
                        Od izvještajne godine 2018. za postrojenja u kojima su uvjeti dozvole ponovno razmotreni u skladu s člankom 21. stavkom 3. oznaka jesu li dozvolom određene strože granične vrijednosti emisija u odnosu na nižu vrijednost raspona razina emisija povezanih s NRT-om, uz navođenje:
                        
                                    (a)
                                 
                                 
                                    Primjenjivih provedbenih odluka Komisije o zaključcima o NRT-u;
                                 
                              
                                    (b)
                                 
                                 
                                    primjenjive razine emisija povezane s NRT-om;
                                 
                              
                                    (c)
                                 
                                 
                                    naznake jesu li te strože granične vrijednosti emisija određene u skladu s člankom 14. stavkom 4. ili člankom 18. Direktive 2010/75/EU, ili u skladu s oba ta članka.
                                 
                              
                  
                        
                                    1.2.15.
                                 
                                 
                                    Posjeti lokaciji (inspekcije)
                                 
                              
                     
                        
                                    (a)
                                 
                                 
                                    Broj posjeta lokaciji postrojenja za proizvodnju koje je nadležno tijelo obavilo tijekom izvještajne godine;
                                 
                              
                                    (b)
                                 
                                 
                                    od izvještajne godine 2018. posebna URL adresa na kojoj se nalazi izvješće od posljednjeg posjeta lokaciji ili opća URL adresa s objašnjenjem kako se može javno pristupiti pojedinim izvješćima o posjetima u skladu s člankom 23. stavkom 6. drugim podstavkom.
                                 
                              
                  
                        
                                    1.2.16.
                                 
                                 
                                    Podaci o praćenju emisija
                                 
                              
                     
                        Od izvještajne godine 2018. naznaka kako su rezultati praćenja emisija stavljeni na uvid javnosti u skladu s člankom 24. stavkom 3. točkom (b), uključujući URL adresu, ako su u tu svrhu izrađene internetske stranice.
                     
                  
                        
                                    1.2.17.
                                 
                                 
                                    Identifikacijska oznaka u eSPIRS-u
                                 
                              
                     
                        Od izvještajne godine 2018. ako je postrojenje obuhvaćeno Direktivom 2012/18/EU, identifikacijska oznaka u sustavu za dohvaćanje informacija o pogonima Seveso („identifikacijska oznaka u eSPIRS-u”) za objekte u kojima se nalazi postrojenje. Nije obvezno.
                     
                  
                        
                                    1.2.18.
                                 
                                 
                                    Identifikacijska oznaka u sustavu za trgovanje emisijama stakleničkih plinova
                                 
                              
                     
                        Od izvještajne godine 2018. ako je postrojenje, u potpunosti ili djelomično, obuhvaćeno Direktivom 2003/87/EZ, identifikacijska oznaka koja se koristi u izvješćivanju u skladu s tom Direktivom. Nije obvezno.
                     
                  
                        
                                    1.2.19.
                                 
                                 
                                    Napomene
                                 
                              
                     
                        Sve ostale važne informacije. Nije obvezno.
                     
                  
               
            
                        
                                    1.3.
                                 
                                 
                                    Dodatne informacije o velikim uređajima za loženje obuhvaćenima poglavljem III. i postrojenjima za spaljivanje otpada i postrojenjima za suspaljivanje otpada nazivnog kapaciteta od 2 ili više tona na sat obuhvaćenima poglavljem IV. Direktive 2010/75/EU (2)
                                    
                                 
                              
                  
                        Vrsta
                     
                     
                        Oblik
                     
                  1.3.1   Opće informacije
                     
                  
                        
                                    1.3.1.a.
                                 
                                 
                                    inspireId
                                 
                              
                     
                        Jedinstvena identifikacijska oznaka koji slijedi zahtjeve Direktive 2007/2/EZ, kako je dalje utvrđeno u Uredbi (EU) br. 1089/2010, posebno točki 8. Priloga IV. toj Uredbi, s izmjenama.
                     
                  
                        
                                    1.3.1.b.
                                 
                                 
                                    thematicId (3)
                                    
                                 
                              
                     
                        Tematski identifikator objekta.
                     
                  
                        
                                    1.3.1.c.
                                 
                                 
                                    pointGeometry
                                 
                              
                     
                        Geografska širina i dužina (koordinate približne lokacije središta postrojenja) izražene u odnosu na referentni koordinatni sustav ETRS89 (2D) -EPSG:4258 zaokružene na pet decimalnih mjesta.
                     
                  
                        
                                    1.3.1.d.
                                 
                                 
                                    Naziv postrojenja/uređaja:
                                 
                              
                     
                        Službeni naziv ili ispravni ili konvencionalni naziv postrojenja ili uređaja.
                     
                  
                        
                                    1.3.1.e.
                                 
                                 
                                    Stanje
                                 
                              
                     
                        Radno stanje postrojenja ili uređaja.
                     
                  1.3.2.   Podaci o velikim uređajima za loženje
                     
                  
                        
                                    1.3.2.a.
                                 
                                 
                                    Ukupna nazivna ulazna toplinska snaga
                                 
                              
                     
                        Ukupna nazivna ulazna toplinska snaga velikih uređaja za loženje.
                     
                  
                        
                                    1.3.2.b.
                                 
                                 
                                    Izuzeća u skladu s Direktivom 2010/75/EU
                                 
                              
                     
                        Pojedinosti o svim izuzećima kako su utvrđena člancima 31. do 35. Direktive 2010/75/EU u pogledu velikih uređaja za loženje.
                     
                  
                        
                                    1.3.2.c.
                                 
                                 
                                    Napomene
                                 
                              
                     
                        Sve ostale važne informacije. Nije obvezno.
                     
                  1.3.3.   Podaci o postrojenjima za spaljivanje otpada i postrojenjima za suspaljivanje otpada nazivnog kapaciteta od 2 ili više tona na sat
                     
                  
                        
                                    1.3.3.a.
                                 
                                 
                                    Ukupni nominalni kapacitet
                                 
                              
                     
                        Ukupni nominalni kapacitet postrojenja za spaljivanje otpada ili postrojenja za suspaljivanje otpada.
                     
                  
                        
                                    1.3.3.b.
                                 
                                 
                                    Dopušteni kapacitet za opasni otpad
                                 
                              
                     
                        Ukupni dopušteni kapacitet za spaljivanje ili suspaljivanje opasnog otpada.
                     
                  
                        
                                    1.3.3.c.
                                 
                                 
                                    Dopušteni kapacitet za neopasni otpad
                                 
                              
                     
                        Ukupni dopušteni kapacitet za spaljivanje ili suspaljivanje neopasnog otpada.
                     
                  
                        
                                    1.3.3.d.
                                 
                                 
                                    Članak 46. stavak 2. Direktive 2010/75/EU o zaštitnim mjerama za kontrolu emisija
                                 
                              
                     
                        Od izvještajne godine 2018. navodi se:
                        
                                    (a)
                                 
                                 
                                    Dolazi li više od 40 % nastalog toplinskog učinka od spaljivanja opasnog otpada;
                                 
                              
                                    (b)
                                 
                                 
                                    suspaljuje li se neobrađeni miješani komunalni otpad.
                                 
                              
                  
                        
                                    1.3.3.e.
                                 
                                 
                                    Posebni uvjeti
                                 
                              
                     
                        
                                    (a)
                                 
                                 
                                    Naznaka je li promjena uvjeta rada odobrena u skladu s člankom 51. Direktive 2010/75/EU;
                                 
                              
                                    (b)
                                 
                                 
                                    ako je primjenjivo, dodatne informacije o prirodi odobrene promjene uvjeta rada;
                                 
                              
                                    (c)
                                 
                                 
                                    od izvještajne godine 2018., ako je primjenjivo:
                                    
                                                i.
                                             
                                             
                                                URL adresa na kojoj se nalazi dozvola kojom se utvrđuju uvjeti rada;
                                             
                                          
                                                ii.
                                             
                                             
                                                URL adresa izvješća o posljednjem posjetu lokaciji koje je javno objavljeno u skladu s člankom 23. stavkom 6., ili URL adresa s objašnjenjem kako se tom izvješću može javno pristupiti.
                                             
                                          
                              
                  
                        
                                    1.3.3.f.
                                 
                                 
                                    Objava
                                 
                              
                     
                        Od izvještajne godine 2018. naznaka kako su podaci navedeni u članku 55. stavku 2. Direktive 2010/75/EU javno objavljeni, uključujući URL adresu, ako su u tu svrhu izrađene internetske stranice.
                     
                  
                        
                                    1.3.3.g.
                                 
                                 
                                    Napomene
                                 
                              
                     
                        Sve ostale važne informacije. Nije obvezno.
                     
                  
               
            
                        
                                    1.4.
                                 
                                 
                                    Podaci za postrojenja iz Direktive o industrijskim emisijama koja su dio pogona (4) ili se s njim podudaraju
                                 
                              
                  
                        Vrsta
                     
                     
                        Oblik
                     
                  
                        
                                    1.4.1.
                                 
                                 
                                    inspireId
                                 
                              
                     
                        Jedinstvena identifikacijska oznaka pogona koji slijedi zahtjeve Direktive 2007/2/EZ.
                     
                  
                        
                                    1.4.2.
                                 
                                 
                                    thematicId (5)
                                    
                                 
                              
                     
                        Tematski identifikator objekta.
                     
                  
                        
                                    1.4.3.
                                 
                                 
                                    riverBasinDistrict
                                 
                              
                     
                        Indikator u vidu koda i/ili naziva dodijeljenog vodnom području vodotoka.
                     
                  
                        
                                    1.4.4.
                                 
                                 
                                    Geometrija
                                 
                              
                     
                        Geografska širina i dužina (koordinate približne lokacije središta pogona) izražene u odnosu na referentni koordinatni sustav ETRS89 (2D) -EPSG:4258 zaokružene na pet decimalnih mjesta.
                     
                  
                        
                                    1.4.5.
                                 
                                 
                                    Funkcija
                                 
                              
                     
                        Aktivnosti koje se obavljaju u okviru pogona. Funkcija je opisana prema aktivnostima pogona izraženima s pomoću oznaka NACE-a.
                     
                  
                        
                                    1.4.6.
                                 
                                 
                                    Naziv pogona
                                 
                              
                     
                        Službeni naziv ili ime ili konvencionalni naziv pogona.
                     
                  
                        
                                    1.4.7.
                                 
                                 
                                    Stanje
                                 
                              
                     
                        Radno stanje pogona.
                     
                  
                        
                                    1.4.8.
                                 
                                 
                                    Napomene
                                 
                              
                     
                        Sve ostale važne informacije. Nije obvezno.
                     
                  
               (1)  Ovo polje ima vrijednost 0-1 u okviru sustava INSPIRE.
            
               (2)  Za postrojenja za spaljivanje i suspaljivanje otpada kapaciteta između 2 i 3 tone na sat podaci se podnose tek od izvještajne godine 2018.
            
               (3)  Ovo polje ima vrijednost 0-1 u okviru sustava INSPIRE.
            
               (4)  Ovdje se misli na „proizvodni pogon” koji je u Prilogu IV. točki 8.2.1. Uredbe (EU) br. 1089/2010 definiran kao „jedna ili više instalacija na istoj lokaciji kojom upravlja ista fizička ili pravna osoba, projektirana, izgrađena ili instalirana da služi određenim proizvodnim ili industrijskim svrhama, koja obuhvaća cijelu infrastrukturu, opremu i materijale” i koji je obuhvaćen Uredbom (EZ) br. 166/2006.
            
               (5)  Ovo polje ima vrijednost 0-1 u okviru sustava INSPIRE.
         
      
      
         
            PRILOG II.
            
               Podaci o postrojenjima za spaljivanje otpada i postrojenjima za suspaljivanje otpada nazivnog kapaciteta manjeg od 2 tone na sat i postrojenjima obuhvaćenima poglavljem V. Direktive 2010/75/EU
            
            
                        
                                    2.1.
                                 
                                 
                                    Postrojenja za spaljivanje otpada ili postrojenja za suspaljivanje otpada nazivnog kapaciteta manjeg od 2 tone na sat
                                 
                              
                     
                        Poveznica na popis takvih postrojenja koji je javno dostupan u skladu s člankom 55. stavkom 3. Direktive 2010/75/EU.
                     
                  
                        
                                    2.2.
                                 
                                 
                                    Postrojenja obuhvaćena poglavljem V. Direktive 2010/75/EU (postrojenja u kojima se upotrebljavaju organska otapala)
                                 
                              
                     
                        
                                    (a)
                                 
                                 
                                    Ukupan broj postrojenja obuhvaćenih poglavljem V. Direktive 2010/75/EU;
                                 
                              
                                    (b)
                                 
                                 
                                    broj postrojenja koja su u skladu s člankom 59. stavkom 1. točkom (b) Direktive 2010/75/EU;
                                 
                              
                                    (c)
                                 
                                 
                                    broj postrojenja za koje je odobreno izuzeće u skladu s člankom 59. stavkom 2. Direktive 2010/75/EU;
                                 
                              
                                    (d)
                                 
                                 
                                    broj postrojenja za koje je odobreno izuzeće u skladu s člankom 59. stavkom 3. Direktive 2010/75/EU.